Rikunarita-ORG/Wikinium huggingface dataset:
# ཀྲུའུ་ཡོན་ཀྲང་།

ཀྲུའུ་ཡོན་ཀྲང་།
ཀྲུང་གོའི་ལོ་རྒྱུས་སྟེང་དུ། རྒྱལ་པོ་ཧྭན་ཀའོ་ཙུའུ་ཕུད་པའི་རྗེས་སུ། **ཀྲུའུ་ཡོན་ཀྲང་**(༡༣༢༨-​​༡༣༩༨)(རྒྱ་སྐད།: 朱元璋)ནི་མི་སེར་ནས་ཐོན་པའི་གོང་མ་གཅིག་པུ་ཡིན། ཁོང་གིས་ཞིང་པའི་གྱེན་ལོག་དམག་མི་ཞིག་ནས་མགོ་བརྩམས་ཏེ་མཐར་གནམ་འོག་ཞོད་འཇགས་སུ་བཏང་ནས་མིང་རྒྱལ་རབས་ཀྱི་སྲིད་དབང་བཙུགས་པ་རེད། ཁོང་གོང་མའི་ཁྲི་ལ་བཞུགས་རྗེས་བཅོས་བསྒྱུར་ཆེན་པོ་གཉིས་མཛད་པ་ནི། གཅིག་ཏུ་སྲིད་བློན་གྱི་ལམ་ལུགས་དོར་ནས་རྒྱལ་པོ་རང་གི་དབང་ཆ་ཇེ་ཆེར་བཏང་བ་དང་། གཉིས་སུ་གོང་མའི་ཁྱིམ་རྒྱུད་རྒྱལ་སའི་ཕྱི་རོལ་ཏུ་ཕུད་པར་མ་ཟད་ཁོ་ཚོའི་དབང་ཆ་ལ་ཚོད་འཛིན་ངེས་ཅན་བྱས་ཏེ་གོང་མའི་སྲིད་དབང་ལ་གཡོ་འགུལ་མེད་པ་བཟོས། ཁོང་གིས་ད་དུང་དཔལ་འབྱོར་ཐད་ཀྱི་སྲིད་ཇུས་གང་མང་གཏན་འཁེལ་བྱས་ཏེ་ཞིང་ལས་དང་ཚོང་ལས་འཕེལ་རྒྱས་ལ་སྐུལ་འདེད་བཏང་བས། ཁོས་སྲིད་བསྐྱངས་པའི་རིང་ལ་"ཧུང་ཝུའུ་ཁྲི་ལོའི་སྲིད་ཀྱི་བཅོས་སྐྱོང་"ཞེས་བསྔགས་སོ།

## ཟིན་ཐོ་འམ་དཔྱད་གཞི།

## ཡོང་ཁུངས།

## དཔྱད་གཞིའི་དཀར་ཆག།

## ད་དུང་གཟིགས།

## ཕྱི་ཕྱོགས་དྲ་མཐུད།
# སུན་ཀྲུང་ཧྲན།

སུན་ཀྲུང་ཧྲན།
**སུན་ཀྲུང་ཧྲན་**(རྒྱ་སྐད།:孫中山)ནི་ཀྲུང་གོའི་ཆབ་སྲིད་མཁས་ཅན་ཡིན་ཞིང་(ཁོང་ནི་སྤྱི་ལོ་༡༨༦༦ལོའི་ཟླ་བ་༡༡ཚེས་༡༢ནས་སྤྱི་ལོ་༡༩༢༥ལོའི་ཟླ་བ་༣པའི་ཚེས་༡༢བར་བཞུགས།)

## མི་ཚེ།

སུན་ཀྲུང་ཧྲན་གྱི་མཚན་ལ་ཝུན་དང་མཚན་གཞན་ལ་དབྱི་ཞན་ཟེར། ཀོང་ཏུང་ཀྲུང་ཧྲན་གྱི་མི་ཡིན། ཞང་ཀང་གི་ཕྱི་ལུགས་གསོ་རིག་སློབ་གླིང་ནས་སློབ་མཐར་ཕྱིན། ཀོང་ཀྲོའུ་དང་ཨའོ་མོན་སོགས་སུ་སྨན་བཙོས་ལས་ཀ་གཉེར་དུས་ནས་གསར་བརྗེའི་ལས་འགུལ་ལ་ཞུགས། ༡༨༩༤ལོར། ཐན་ཞང་ཧྲན་དུ་བསྐྱོད་ནས་ཀྲུང་ཧྭ་དར་རྒྱས་ཚོགས་པ་བཙུགས་པ་དང་། ཆིང་སྲིད་གཞུང་ལ་མངོན་གསལ་དུ་ངོ་རྒོལ་བྱས། ཁོང་གིས་སྔ་ཕྱིར་ཀོང་ཀྲོའུ་དང་ཧུའེ་ཀྲོའུ་ནས་གྱེན་ལང་ཐེངས་མང་རྩ་འཛུགས་བྱས་ནའང་ཚང་མ་ཕམ་པས། ཐེངས་དུ་མར་ཕྱི་རྒྱལ་དུ་མི་འབྱོལ་ཐབས་མེད་བྱུང་། ༡༩༠༥ལོའི་ཟླ༨པར། ཀྲུང་གོའི་འབྱོར་ལྡན་གྲལ་རིམ་གྱི་གསར་བརྗེའི་ཚོགས་པ་ཐེངས་དང་པོ་སྟེ་ཀྲུང་གོའི་མནའ་འབྲེལ་ཚོགས་པ་ལྗར་པན་རྒྱལ་ཁབ་ཏུ་བཙུགས་ཤིང་སུན་ཀྲུང་ཧྲན་ཙུང་ལི་ལ་བསྐོས། མནའ་འབྲེལ་ཚོགས་པས་མི་རིགས། དམངས་དབང་། དམངས་འཚོ་ཟེར་བའི་དམངས་གསུམ་རིང་ལུགས་ཀྱི་འདོད་ཚུལ་བསྒྲགས་ཤིང་། འདོད་ཚུལ་དེ་ཀྲུང་གོའི་འབྱོར་ལྡན་གྲལ་རིམ་གསར་བརྗེའི་རྩ་གནད་དུ་བཟུང་། ལྕགས་ཕག་ལོའི་གསར་བརྗེའི་ཕྱིས་སུ། མནའ་འབྲེལ་ཚོགས་པའི་མིང་བརྗེས་ནས་གོ་མིན་ཏང་དུ་བཏགས་ཤིང་། མུ་མཐུད་དུ་དམངས་གསུམ་རིང་ལུགས་ལག་ལེན་དུ་བསྟར་ཏེ་དམག་ཤེད་ཅན་གྱི་དབང་སྒྱུར་ལ་ངོ་རྒོལ་བྱས། ༡༩༢༥ལོའི་ཟླ་༣པའི་ཚེས་༡༢ཉིན། སུན་ཀྲུང་ཧྲན་པེ་ཅིང་གྲོང་ཁྱེར་དུ་སྐུ་འདས།

## པར་རིས་བར་འཁྱམས།

*
*
*

## ཟིན་ཐོ་འམ་དཔྱད་གཞི།

## ཡོང་ཁུངས།

## དཔྱད་གཞིའི་དཀར་ཆག།

## ད་དུང་གཟིགས།

## ཕྱི་ཕྱོགས་དྲ་མཐུད།